钦定古今图书集成/方舆汇编/职方典/第1429卷 > 形胜附
## 钦定古今图书集成/方舆汇编/职方典/第1429卷 > 形胜附

本府。〈苍梧县附郭。〉

苍梧县

《隋志》：“苍梧之郡，南极水陆之冲，承桂水之源，分郁江之秀。寺”

《史通》“地总百粤，山连五岭。”

《方舆胜览》。“居百粤五岭之中，连九疑七泽之胜。” 宋丘翔《苍梧郡赋》：“唇齿湖湘，襟带五羊。”

《旧志》：梧郡为二广咽喉、八桂门户、三江关键。南海上游，亦西南一大都会也。

东坡云：“江山形胜，宛然天竺。”

《郡志》：“地势坦夷，山明水秀，所称峤南清绝者也。” 藤县。

郁江注其北，而剑江春涨，与龙巷、鹭台合为乐景。龙骧峙其南，而石壁秋风、鸭滩霜籁，拱列以为案。绣江东潆，则东山夜月照其左，赤峡晴岚映其流。学岭西环，则谷山列嶂卫其右，登屿耸鬟当其源。

容县

《容州志》：“容介桂广之间，盖粤檄也。”

岑溪县

岑溪于十属为最小，其附隶不常，故形胜无考。《怀集县》。

戴帽山障其东，忠谠山控其西，笔架山峙其南，齐岳、《登云》枕其北，怀溪一水绕城。自西北诸山发源，东流四会县，入于南海。山溪回固，风气环聚。

郁林州

《政绩堂记》前引“长江，北背原阜”

博白县

东山凤举，南岭“龙盘。” 西有南流水，远通于海。北有南丘水，环注于江。

北流县

《宝圭洞》雄踞于左，《天险关》屹立于右。负金龟而面碧马，奇秀甲于西南。

陆川县

文龙东峙，石羊西耸，妙洞之水绕南而北流，枕石湖峰，屹然如障。

兴业县形胜无考